E 1887, goude bezañ bet e Panama, Gauguin a chomas etre miz Mezheven ha miz Du e-kichen Saint-Pierre er Martinik, gant e vignon arzour Charles Laval. Anavout a reer e soñjoù hag e skiant prenet e-doug ar prantad-se a-drugarez de lizhiri de wreg Mette ha de vignon Emile Schuffenecker. Degouezhout a reas er Martinik o tont eus Panama ma oa en em gavet hep ur gwenneg hag hep labour. Dar mare-se en doa Bro-Chall ur politikerezh advroañ : pa n em gave ur cheodedad diarchant pe houbet en un drevadenn chall e paee ar Stad evit e veaj distro. Pa guitaas Panama, och ober e vat eus ar politikerezh-se, Gauguin ha Laval a zivizas diskenn diwar ar vag e porzh Saint-Pierre.